กฎกระทรวงกฎกระทรวงฉบับที่ ๓ (พ.ศ. ๒๕๔๐)ออกตามความในพระราชบัญญัติเครื่องหมายการค้าพ.ศ. ๒๕๓๔[๑] อาศัยอำนาจตามความในมาตรา ๕ แห่งพระราชบัญญัติเครื่องหมายการค้า พ.ศ. ๒๕๓๔รัฐมนตรีว่าการกระทรวงพาณิชย์ออกกฎกระทรวงไว้ ดังต่อไปนี้ข้อ ๑ให้ยกเลิกกฎกระทรวง ฉบับที่ ๒ (พ.ศ. ๒๕๓๕)ออกตามความในพระราชบัญญัติเครื่องหมายการค้า พ.ศ. ๒๕๓๔ข้อ ๒ให้กำหนดค่าธรรมเนียม ดังนี้(๑) คำขอจดทะเบียนเครื่องหมายการค้าเครื่องหมายบริการ เครื่องหมายรับรองหรือเครื่องหมายร่วม สินค้าหรือบริการอย่างละ ๕๐๐บาท(๒) การประกาศโฆษณาคำขอจดทะเบียนตาม (๑) คำขอละ ๒๐๐บาท(๓) แม่พิมพ์รูปเครื่องหมายการค้า เครื่องหมายบริการเครื่องหมายรับรองหรือเครื่องหมายร่วมที่มีด้านกว้างหรือด้านยาวเกิน ๕ เซนติเมตรให้คิดเฉพาะส่วนที่เกิน เซนติเมตรละ ๑๐๐บาทเศษของเซนติเมตรให้คิดเป็นหนึ่งเซนติเมตร(๔) คำคัดค้านการขอจดทะเบียนตาม (๑) ฉบับละ ๑,๐๐๐ บาท(๕) คำขอโอนสิทธิในคำขอจดทะเบียนเครื่องหมายการค้า เครื่องหมายบริการ เครื่องหมายรับรองหรือเครื่องหมายร่วม คำขอละ ๑,๐๐๐ บาท(๖) การจดทะเบียนเครื่องหมายการค้าเครื่องหมายบริการ เครื่องหมายรับรองหรือเครื่องหมายร่วม สินค้าหรือบริการอย่างละ ๓๐๐บาท(๗) ใบแทนหนังสือสำคัญแสดงการจดทะเบียน ฉบับละ ๑๐๐บาท(๘) คำขอจดทะเบียนการโอนหรือรับมรดกสิทธิในเครื่องหมายการค้า เครื่องหมายบริการเครื่องหมายรับรองหรือเครื่องหมายร่วม คำขอละ ๑,๐๐๐ บาท(๙) คำขอแก้ไขเปลี่ยนแปลงรายการจดทะเบียนตาม (๖) คำขอละ ๒๐๐บาท(๑๐) คำขอต่ออายุการจดทะเบียนตาม (๖) สินค้าหรือบริการอย่างละ ๑,๐๐๐ บาท(๑๑) คำร้องขอต่อคณะกรรมการให้สั่งเพิกถอนการจดทะเบียนตาม (๖) ฉบับละ ๕๐๐บาท(๑๒) คำขอจดทะเบียนสัญญาอนุญาตให้ใช้เครื่องหมายการค้าหรือเครื่องหมายบริการ คำขอละ ๕๐๐บาท(๑๓) การจดทะเบียนสัญญาอนุญาตให้ใช้เครื่องหมายการค้าหรือเครื่องหมายบริการ สัญญาละ ๑,๐๐๐ บาท(๑๔) คำขอแก้ไขเปลี่ยนแปลงรายการการจดทะเบียนตาม (๑๓) คำขอละ ๒๐๐บาท(๑๕) คำขอให้เพิกถอนการจดทะเบียนตาม (๑๓) คำขอละ ๒๐๐บาท(๑๖) คำขอแก้ไขเปลี่ยนแปลงคำขอจดทะเบียนตาม (๑) (๘) หรือ (๑๒) คำขอละ ๑๐๐บาท(๑๗) คำขอแก้ไขเปลี่ยนแปลงข้อบังคับว่าด้วยการใช้เครื่องหมายรับรอง(ก) ก่อนการจดทะเบียนเครื่องหมายรับรอง คำขอละ ๑๐๐บาท(ข) หลังจากการจดทะเบียนเครื่องหมายรับรอง คำขอละ ๒๐๐ บาท(๑๘) อุทธรณ์(ก) อุทธรณ์คำสั่งของนายทะเบียนตามมาตรา ๑๖ มาตรา ๑๗ มาตรา ๒๗ หรือคำวินิจฉัยของนายทะเบียน ตามมาตรา ๓๗ ฉบับละ ๒,๐๐๐ บาท(ข) อุทธรณ์ตามมาตราอื่น ฉบับละ ๑,๐๐๐ บาท(๑๙) การขอตรวจดูทะเบียนเครื่องหมายการค้า เครื่องหมายบริการ เครื่องหมายรับรอง หรือเครื่องหมายร่วม หรือสารบบเครื่องหมายดังกล่าว เศษของชั่วโมงให้คิดเป็นหนึ่งชั่วโมง ชั่วโมงละ ๑๐๐บาท(๒๐) การขอสำเนาทะเบียนเครื่องหมายการค้า เครื่องหมายบริการ เครื่องหมายรับรอง หรือเครื่องหมายร่วม เป็นชุดพร้อมคำรับรอง ฉบับละ ๒๐๐บาท(๒๑) การขอคัดสำเนาเอกสาร หน้าละ ๑๐บาท(๒๒) การขอให้รับรองสำเนาเอกสารเรื่องเดียวกัน(ก) เอกสารไม่เกิน ๑๐ หน้า ฉบับละ ๑๐บาท(ข) เอกสารเกิน ๑๐ หน้า ฉบับละ ๑๐๐บาท(๒๓) การขอคำรับรองจากนายทะเบียนเกี่ยวกับรายการการจดทะเบียน ฉบับละ ๕๐บาท(๒๔) คำขออื่น ๆ คำขอละ ๑๐๐บาทให้ไว้ ณ วันที่ ๗ตุลาคม พ.ศ. ๒๕๔๐ณรงค์ชัย อัครเศรณีรัฐมนตรีว่าการกระทรวงพาณิชย์เหตุผล :-เหตุผลในการประกาศใช้กฎกระทรวงฉบับนี้ คือโดยที่การจดทะเบียนค่าธรรมเนียมเครื่องหมายการค้าในปัจจุบันมีอัตราต่ำมากเมื่อเปรียบเทียบกับค่าใช้จ่ายของรัฐที่เพิ่มสูงขึ้นอันเนื่องจากค่าของเงินและค่าใช้จ่ายในการพัฒนารูปแบบวิธีการจดทะเบียนและการคุ้มครองเครื่องหมายการค้าให้เป็นระบบทันสมัยและมีประสิทธิภาพสมควรปรับปรุงอัตราค่าธรรมเนียมดังกล่าวให้เหมาะสมยิ่งขึ้น จึงจำเป็นต้องออกกฎกระทรวงนี้วิชชุตา/ผู้จัดทำ๘ กันยายน ๒๕๕๔[๑] ราชกิจจานุเบกษาเล่ม ๑๑๔/ตอนที่ ๕๙ ก/หน้า ๔/๒๒ ตุลาคม ๒๕๔๐